"Poate nu sunt in stare sa utilizeze telefoane mobile, dar sunt buni la culesul capsunilor", a afirmat un deputat conservator eurosceptic britanic despre imigrantii romani si bulgari.

Prezent la o conferinta pe tema efectelor iesirii Marii Britanii din Uniunea Europeana, Owen Paterson, unde a vorbit despre efectele Brexit. Paterson a evocat situatii din perioada in care a fost secretar de stat pentru Mediu, Alimentatie si Afaceri Rurale, din 2012 pana in 2014.

"Cei mai suparati oameni pe care i-am intalnit la Defra (n.red. -Departamentul pentru Mediu, Alimentatie si Afaceri Rurale) erau cultivatori de fructe si legume afectati de neaplicarea Sistemului pentru sezonieri in agricultura care le permitea bulgarilor si romanilor sa beneficieze de cazare si mancare pentru o perioada limitata, in timpul sezonului, dupa care sa revina in tarile lor. Este vorba de o activitate lucrativa calificata: te trezesti, culegi capsuni, nu ai voie sa ii strivesti. Poate ca nu sunt in stare sa utilizeze telefoane mobile, dar sunt buni la culesul capsunilor; britanicii nostri nu ar face-o", a declarat deputatul Owen Paterson, citat de site-ul BuzzFeed.com.

Sistemul britanic pentru sezonieri in agricultura a fost suspendat in ianuarie 2014. Pana atunci, circa 22.000 de est-europeni fusesera angajati anual in acest cadru. Pe fondul criticilor generate de suspendarea sistemului sezonierilor, Paterson sugerase sa fie angajati pensionari britanici in locul est-europenilor.

Deputatul conservator Owen Paterson este unul dintre politicienii care sustin un Brexitul.

